522-3 187 Jwale, ha le sa emetse ho rapellwa ha jwale. Ntate ya Lehodimong, ka Boteng ba Hao bo boholo boleng teng mona, Moya o moholo o Halalelang, Oo re nang le setshwantsho sa Oona, Ona oo re balang ka Ona ka hare ho Bibele, O teng hona jwale ka mona. O itlhahisa ho rona ka motho nameng. Ka tsela eo re Mmoneng ka yona ka lemo tsena A sa hlolehe, ho ka senola yona mehopolo eo pelong tsa batho, ho ka senola dibe tseo ba dientseng, babolelle hantle feela seo ba se entseng Wena O sakang wa hloleha le ka mohla ... Ebe re ya tseba hore o Modimo wa Abrahama, Isaka, le wa Israele o dutse ole Modimo ka Motho Jesu Kreste. Mme jwale, ka Moya wa Hae O theohang lehodimong tlasa Madi A tsholoha Calvary, A theohela ho batho ho ka Itshenola nameng ho motho, pele ho hotjha ha lefatshe, Moya o Moholo o Halalelang o itshenola ho batho, ho batho bana ba lokileng ba amohetseng tlotsuo ya Madi le Moya o Halalelang o nka sebaka, Modimo, hlahisitswe nameng.